OpenLLM-France/wikimedia huggingface dataset:
# Reyhan Jamalova

Reyhan Jamalova (àzeri Reyhan Camalova) és una estudiant d'Azerbaijan. Mentre estudiava el novè grau al Liceu Istek de Bakú es va plantejar la idea d'inventar un dispositiu intel·ligent per tal de generar electricitat a partir de les gotes de pluja. Amb la seva companya Zahra Qasimzade, assistides pels seus tutors de física, treballaren durant quatre mesos fent càlculs i desenvolupant un dispositiu per recollir energia de l'aigua de pluja. L'Estat d'Azerbaijan va subscriure els costos inicials de la construcció: 34.100 manats (20.000 dòlars). Així va néixer Rainenergy, del que n'ha desenvolupat dos prototips.
Va ser la participant més jove en la vuitena Cimera Mundial d'Emprenedors celebrada a l'Índia el novembre de 2017, on va rebre ofertes per desenvolupar el seu prototip per a les Filipines, Índia, Malàisia i Indonèsia, i va rebre una menció especial en el discurs d'Ivanka Trump. També va guanyar una Menció d'Honor a la Conferència Model de l'ONU a Azerbaijan el 2017 i va arribar a la fase final de la competició a ClimateLaunchpad, la major competició d'idees sobre empreses ecològiques d'Europa. És el primer àzeri que entra a la llista Forbes. En 2018 fou inclosa en la llista 100 Women BBC.

## Referències

* ↑ 15-year-old Azeri Invents Way to Make Electricity From Rain, haaretz.com, 14 de juny de 2018
* ↑ Una joven de 15 años se ingenió la forma de hacer energía con lluvia, eltiempo.com, 29 de juliol de 2018
* ↑ Electricity from Rain: 15-YO Azeri Girl's Low-Cost Innovation Spells Hope For India, The Better India, 9 de juliol de 2018
* ↑ Ivanka Trump praises 15-year old Azerbaijani girl entrepreneur for her invention - Rain Energy, Youtube
* ↑ Rainenergy al web de Climatelaunchpad
* ↑ Reyhan Jamalova a Forbes.com
* ↑ Reyhan Jamalova enters BBC 100 Women 2018 list Arxivat 2019-01-21 a Wayback Machine., vestnikkavkaza.net
# Copa gambiana de futbol

La Copa gambiana de futbol (Gambian Cup) és la màxima competició futbolística per eliminatòries a Gàmbia.
El campió es classifica per la supercopa gambiana de futbol i per la Copa Confederació de la CAF.

## Historial

Font:

### Abans de la independència

* 1952: Gambia United 2-1 Augustinians FC
* 1954: Police
* 1955: UAC
* 1956: White Phantoms
* 1957: Rainbow
* 1958: White Phantoms
* 1959: Black Diamonds
* 1960: White Phantoms
* 1961: White Phantoms
* 1962: Augustinians FC
* 1963: White Phantoms
* 1964: White Phantoms
* 1965: No es disputà

### Després de la independència

* 1966: Arrance
* 1967: Arrance
* 1968: Augustinians FC
* 1969: Real de Banjul
* 1970: Real de Banjul 2-1 White Phantoms
* 1971: Wallidan (Banjul)
* 1972: Wallidan (Banjul)
* 1973: Wallidan (Banjul)
* 1974: Wallidan (Banjul)
* 1975: Ports Authority (Banjul) venç Real Banjul
* 1976: Wallidan (Banjul)
* 1977: Wallidan (Banjul)
* 1978: Wallidan (Banjul)
* 1979: Dingareh
* 1980: Ports Authority venç Real Banjul
* 1981: Wallidan (Banjul)
* 1982: Starlight Banjul
* 1983: Hawks (Banjul)
* 1984: Wallidan (Banjul)
* 1985: Starlight Banjul
* 1986: Wallidan (Banjul)
* 1987: Wallidan (Banjul) 5-1 Hawks
* 1988: Wallidan (Banjul)
* 1989: No es disputà
* 1990: No es disputà
* 1991: No es disputà
* 1992: Wallidan (Banjul) venç Peak Marwich
* 1993: Wallidan (Banjul) 2-1 Real de Banjul
* 1994: Wallidan
* 1995: Mass Sosseh venç Steve Biko
* 1996: Hawks
* 1997: Real de Banjul 1-0 Hawks (Banjul)
* 1998: Wallidan (Banjul) 1-1 1-1 Gambia Ports Authority (Banjul) (pr., 4-3 pen)
* 1999: Wallidan (Banjul) 1-1 Mass Sosseh (pr., 4-3 pen)
* 2000: Steve Biko (Bakau) 1-1 Wallidan (Banjul) (pr., 4-2 pen)
* 2001: Wallidan (Banjul) 3-0 Blackpool (Serrekunda East)
* 2002: Wallidan (Banjul) 1-0 Real de Banjul
* 2003: Wallidan (Banjul) 1-0 Hawks (Banjul)
* 2004: Wallidan (Banjul) 1-1 Armed Forces (Banjul) (pr., 9-8 pen)
* 2005: Bakau United 4-1 Wallidan (Banjul) (pr.)
* 2006: Hawks (Banjul) 3-0 Steve Biko FC (Bakau)
* 2007: Ports Authority (Banjul) 1-0 Hawks (Banjul)
* 2008: Wallidan (Banjul) 2-2 Samger (4-2 pen)
* 2009: Young Africans (Banjul) 0-0 GAMTEL (Banjul) (3-1 pen)
* 2010: GAMTEL (Banjul) 3-0 Hawks (Banjul)
* 2011: GAMTEL (Banjul) 2-0 Ports Authority (Banjul)
* 2012: GAMTEL (Banjul) 3-0 Interior FC (Serrekunda)
* 2013: GAMTEL (Banjul) 1-1 Seaview (3-1 pen)
* 2014: Banjul United (Banjul) 1-0 Hawks (Banjul)
* 2015: Wallidan (Banjul) 2-0 GAMTEL
* 2016: Brikama United (Brikama) 1-0 Bombada
* 2017: Hawks (Banjul) 1-1 Real de Banjul (7-6 pen)
* 2018: Armed Forces (Banjul) 4-3 Brikama United

## Referències

* ↑ «Gambia - List of Cup Winners». rsssf.com.
* ↑ http://www.realdebanjul.gm/index.php/club-profile/102-club-profile Arxivat 2018-07-04 a Wayback Machine.
* ↑ «History-making Banjul United revel in FA Cup success». Arxivat de l'original el 2014-10-06. [Consulta: 15 juliol 2018].
# Crosby, Stills, Nash & Young

Crosby, Stills & Nash (CSN) van ser un grup de folk rock constituït l'any 1968 per David Crosby, Stephen Stills i Graham Nash. Es coneixien com Crosby, Stills, Nash & Young (CSNY) quan s'unien amb l'ocasional quart membre, Neil Young. Van ser notables per les seves intricades harmonies vocals, les seves relacions personals sovint tumultuoses, l'activisme polític, i per la seva duradora influència en la música estatunidenca com també en la contracultura de la dècada del 1960. Tots quatre membres van estar al Rock and Roll Hall of Fame dues vegades. El 1970 Crosby, Stills & Nash va guanyar el Grammy al millor nou artista.
No van tornar a gravar cap àlbum d'estudi després de Looking Forward el 1999 i van deixar d'actuar el 2015, abans de la mort de Crosby el gener de 2023.

## Discografia

Àlbums d'estudi:
* 1969 Crosby, Stills & Nash (CSN)
* 1970 Déjà Vu (CSNY)
* 1977 CSN (CSN)
* 1982 Daylight Again (CSN)
* 1988 American Dream (CSNY)
* 1990 Live It Up (CSN)
* 1994 After the Storm (CSN)
* 1999 Looking Forward (CSNY)

## Notes

* ↑ «Rock and Roll Hall of Fame Inductees». Arxivat de l'original el 2019-11-15. [Consulta: 9 març 2015].
* ↑ «Grammy Award Ceremony 1970 - Grammy Award Winners 1970». [Consulta: 26 abril 2017].

## Referències

* Zimmer, Dave, and Diltz, Henry. Crosby Stills & Nash: The Authorized Biography (First edition), St. Martin's Press, 1984. ISBN 0-312-17660-0
* Crosby, David, and Gottlieb, Carl. Long Time Gone (First edition), Doubleday, 1988. ISBN 0-385-24530-0
* McDonough, Jimmy. Shakey, Neil Young's Biography (First edition), Random House, 2002. ISBN 0-679-42772-4

## Vegeu també

* The Candy Snatchers
# Jardí mogol

El jardí mogol és un grup de jardins construïts per l'imperi Mogol en un estil arquitectònic d'origen persa. Aquest estil està molt influenciat pels jardins perses, particularment l'estructura Charbagh. L'ús significatiu dels dissenys rectilínies es realitza dins dels recintes emmurallats. Algunes de les formes habituals inclouen els estanys, les fonts o els canals, situats dins dels jardins.

## Emplaçaments de jardins mogols
### Afganistan

* Bagh-e Babur (Kabul)

### Índia

* Mausoleu de Humayun, Nizamuddin East, Delhi
* Taj Mahal, Agra
* Aarm Bagh, Agra
* Mehtab Bagh, Agra
* Mausoleu de Safdar Jang
* Shalimar Bagh (Srinagar), Jammu i Kashmir
* Nishat Gardens, Jammu i Kashmir
* Yadavindra Gardens, Pinjore
* Khusraw Bagh, Allahabad
* Roshanara Bagh
* Rashtrapati Bhavan, Nova Delhi (1911-1931)
* Vernag
* Chashma Shahi
* Pari Mahal
* Achabal Gardens
* Qudsia Bagh

### Pakistan

* Chauburji
* Fort de Lahore
* Shahdara Bagh
* Jardins de Shalimar
* Mausoleu de Jahangir, Lahore
* Hazuri Bagh
* Hiran Minar (Sheikhupura)
* Mughal Garden Wah

### Bangladesh

* Fort de Lalbagh

## Referències

* ↑ Penelope Hobhouse; Erica Hunningher; Jerry Harpur Gardens of Persia. Kales Press, 2004, p. 7–13.

## Bibliografia

* Crowe, Sylvia. The gardens of Mughul India: a history and a guide. Jay Kay Book Shop, 2006. ISBN 978-8-187-22109-8.
* Lehrman, Jonas Benzion (1980). Earthly paradise: garden and courtyard in Islam. University of California Press. ISBN 0-520-04363-4.
* Ruggles, D. Fairchild (2008). Islamic Gardens and Landscapes. University of Pennsylvania Press. ISBN 0-8122-4025-1.
* Wescoat, James L.; Wolschke-Bulmahn, Joachim. Mughal gardens: sources, places, representations, and prospects. Dumbarton Oaks, 1996. ISBN 978-0-884-02235-0.
* मुगल गॉर्डन: बसंत ऋतु में मानों धरती का स्वर्ग: श्रवण शुक्ल की रिपोर्ट Arxivat 2015-04-02 a Wayback Machine.
* https://www.researchgate.net/publication/295862115_Diversification_Through_Floriculture_in_Kashmir_Valley

## Enllaços externs

* Gardens of the Mughal Empire, Smithsonian Institution
* The Herbert Offen Research Collection of the Phillips Library at the Peabody Essex Museum Arxivat 2010-01-30 a Wayback Machine.
* मुगल गॉर्डन: बसंत ऋतु में मानों धरती का स्वर्ग: श्रवण शुक्ल की रिपोर्ट Arxivat 2015-04-02 a Wayback Machine.
# Julius Goltermann

Julius Goltermann (Hamburg, 15 de juliol de 1825 - Stuttgart, 4 d'abril de 1876)va ser un violoncel·lista i professor de música alemany del segle xix.
Julius Goltermann va néixer a Hamburg, Alemanya el 15 de juliol de 1825. Va estudiar violoncel amb Friedrich August Kummer a Dresden abans de tenir una càtedra de violoncel al Conservatori de Praga de 1850 a 1862, allí va ensenyar al violoncel·lista David Popper. Entre 1862 i 1870 va ser membre de la junta de tribunals de Stuttgart. Es va retirar en 1870.
Va morir a Stuttgart, Alemanya, el 4 d'abril de 1876 als 50 anys.

## Referències

* 1 2 3 4 5 Grove's Dictionary of Music and Musicians, Tercera edició, Macmillan and Co., Londres, 1927, Vol.II, p. 413
* ↑ The Cambridge Companion to the Cello, Ed. Robin Stowell, Cambridge University Press, 1999, pp. 67–69. ISBN 0 521 629284
# Jacqui Dean

Jacqueline Isobel «Jacqui» Dean (Palmerston North, 13 de maig de 1957) és una política neozelandesa i diputada de la Cambra de Representants de Nova Zelanda des de les eleccions de 2005, representant la circumscripció electoral de Waitaki. És membre del Partit Nacional.

## Inicis

Dean va néixer el 13 de maig de 1957 a Palmerston North. Va realitzar els seus estudis secundaris a l'Escola Secundària Freyberg (Freyberg High School) i al Col·legi de la Reina Elisabet (Queen Elizabeth College) a Palmerston North. Ha treballat com a presentadora de ràdio, presentadora de televisió i com a professora. En les eleccions locals neozelandeses de 1998 fou elegida regidora del Consell del Districte de Waitaki a l'illa del Sud. En les següents eleccions, les de 2001, fou elegida tinent d'alcalde. A partir de 2004 ja no ocuparia aquesta posició.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 2005-2008 | 48 | Otago | 40 | Nacional |
| 2008-2011 | 49 | Waitaki | 40 | Nacional |
| 2011-actualitat | 50 | Waitaki | 41 | Nacional |
En les eleccions generals de 2005 fou nominada la candidata del Partit Nacional a la circumscripció electoral d'Otago. El candidat del Partit Laborista era David Parker, diputat per Otago des de 2002. Dean guanyà amb el 47,85% del vot contra el 42,35% de Parker.
En les eleccions de 2008 la circumscripció electoral d'Otago fou abolida i en el seu lloc es va recrear la circumscripció de Waitaki. Amb el 60,31% del vot, Dean hi guanyà. Parker quedà segon amb el 32,06% del vot.
En les següents eleccions, les de 2011, Dean fou la candidata de nou pel Partit Nacional a Waitaki. Amplià la seva majoria a l'obtenir el 61,45% del vot. En segon lloc quedà Barry Monks del Partit Laborista amb el 24,02% del vot.

## Vida personal

Dean està casada amb Bill Dean, un advocat d'Oamaru, on viuen actualment. Tenen tres fills.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Consulta: 10/06/2013.]
* 1 2 (anglès) «Jacqui Dean - Biography Arxivat 2013-02-12 a Wayback Machine.». Partit Nacional de Nova Zelanda. [Consulta: 10/06/2013.]
* 1 2 3 (anglès) «Jacqui Dean – Member for Waitaki, National Party Arxivat 2013-02-09 a Wayback Machine.». Parlament de Nova Zelanda. [Consulta: 10/06/2013.]
* ↑ (anglès) «Electorate Profile: Otago Arxivat 2011-05-22 a Wayback Machine.». Parlament de Nova Zelanda. [Publicació: 10/2005.] [Consulta: 10/06/2013.]
* ↑ (anglès) «Official Count Results -- Waitaki» (2008). Comissió Electoral. [Consulta: 10/06/2013.]
* ↑ (anglès) «Official Count Results -- Waitaki» (2011). Comissió Electoral. [Consulta: 10/06/2013.]

## Vegeu també

* Partit Nacional de Nova Zelanda

## Enllaços externs

* (anglès) Pàgina web oficial de Jacqui Dean
* (anglès) Informació sobre Jacqui Dean a la pàgina web del Parlament de Nova Zelanda Arxivat 2013-02-09 a Wayback Machine.
* (anglès) Informació sobre Jacqui Dean a la pàgina web del Partit Nacional Arxivat 2013-06-21 a Wayback Machine.
# Remolins de Naruto

* Per a altres significats, vegeu «Naruto (desambiguació)».
Els remolins de Naruto (鳴門の渦潮, Naruto no Uzushio) són uns remolins a l'estret de Naruto (el canal entre Naruto i l'illa d'Awaji), al Japó. L'estret entre Naruto i l'illa d'Awaji té una amplada d'uns 13 km, i connecta el mar interior de Seto amb l'oceà Pacífic.
La marea mou grans quantitats d'aigua cap i des del mar interior dues vegades al dia. La marea pot crear una diferència en el nivell d'aigua de fins a 15 metres entre el mar interior i el Pacífic. A causa de la poca amplada de l'estret, la marea fa passar l'aigua a través del canal de Naruto a una velocitat de 13 a 15 km/h quatre cops al dia, dues vegades per cada sentit. Durant les marees de primavera, la velocitat de l'aigua pot arribar fins als 20 km/h, creant vòrtexs de fins a 20 metres de diàmetre.
Els remolins es poden observar des de vaixells, o des del pont d'Ōnaruto (Gran Pont de Naruto) que creua l'estret. El pont penjant té una longitud total d'1.629 metres, i una altura de 41 metres sobre el nivell del mar. També es poden veure els remolins des de la costa de l'illa d'Awaji.
Els remolins van inspirar el nom del personatge de manga Uzumaki Naruto del manga Naruto. Uzumaki (うずまき) que vol dir remolí i Naruto (referint-se al pont d'Ōnaruto).

## Galeria

* Remolins de Naruto vists des d'un vaixell.
* Pont d'Ōnaruto

## Enllaços externs

* Whirlpools: Experiencing Naruto Whirlpools, IAHR Newsletter, p. 28-19, 2002
* Forum about schedule and tides(en anglès)
# Crosby (Dakota del Nord)

Crosby és una població dels Estats Units a l'estat de Dakota del Nord. Segons el cens del 2000 tenia 1.089 habitants.

## Demografia

Segons el cens del 2000, Crosby tenia 1.089 habitants, 489 habitatges, i 290 famílies. La densitat de població era de 311,5 hab./km².
Dels 489 habitatges en un 22,1% hi vivien nens de menys de 18 anys, en un 50,1% hi vivien parelles casades, en un 5,9% dones solteres, i en un 40,5% no eren unitats familiars. En el 38% dels habitatges hi vivien persones soles el 24,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,77.
Per edats la població es repartia de la següent manera: un 19,5% tenia menys de 18 anys, un 4,6% entre 18 i 24, un 18,7% entre 25 i 44, un 23,3% de 45 a 60 i un 33,9% 65 anys o més.
L'edat mediana era de 50 anys. Per cada 100 dones de 18 o més anys hi havia 79,3 homes.
La renda mediana per habitatge era de 26.382 $ i la renda mediana per família de 39.643 $. Els homes tenien una renda mediana de 27.500 $ mentre que les dones 15.882 $. La renda per capita de la població era de 15.922 $. Entorn del 8,5% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crosby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Crosby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Resolució 146 del Consell de Seguretat de les Nacions Unides

La Resolució 146 del Consell de Seguretat de les Nacions Unides, aprovada per unanimitat el 9 d'agost de 1960, després d'un informe del Secretari General de les Nacions Unides sobre l'aplicació de les resolucions 143 i 145, el Consell va confirmar la seva autoritat per dur a terme la seva responsabilitat i va demanar a Bèlgica que retirés les seves tropes de Katanga. El Consell, alhora que reafirma que la Força de les Nacions Unides a Congo no seria part ni intervenia en cap conflicte intern, va declarar que l'entrada de les Forces de les Nacions Unides a Katanga era necessària per a la plena implementació de la present resolució.
La resolució va ser aprovada per nou vots; França i Itàlia es van abstenir.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)
* Resolucions 143, 145, 157, 161 i 169
* Crisi del Congo
* Operació de les Nacions Unides al Congo

## Enllaços externs

* PDF Text de la Resolució a UN.org
# Jardins d'Euterpe

* Aquest article tracta sobre la societat ubicada a Barcelona. Vegeu-ne altres significats a «Jardins de l'Euterpe».
Els Jardins d'Euterpe van ser un dels jardins d'estiu que es van obrir a la rodalia del Passeig de Gràcia de Barcelona a mitjan segle xix com a espai de lleure ciutadà. Estaven a l'illa compresa entre els carrers Gran Via-València i Rambla de Catalunya-Passeig de Gràcia, amb entrada per la Rambla de Catalunya. Van obrir el 1857 i van tancar el 1861, passant a construir-s'hi edificis d'habitatges.

## Història

Josep Anselm Clavé dirigia la Societat Coral La Fraternitat, amb la qual oferia concerts als Jardins de la Nimfa, al Passeig de Gràcia (on va haver-hi poc després els Jardins de Tívoli. Les dificultats que va posar-hi l'Ajuntament, que considerava aquests concerts perjudicials, va portar a Clavé a buscar un nou espai per a fer-los.
Clavé condicionà un solar proper als Jardins de la Nimfa, i els va donar el nom de Jardins d'Euterpe. El nom prové de l'estàtua de la deessa Euterpe que hi destacava, de l'escultor Jeroni Suñol, tal com explica Dolors Monserdà de Macià a la seva novel·la La fabricanta. Van ser inaugurats el 5 de juny de 1857. Eren una empresa pròpia de Clavé i els seus col·laboradors i reunien les característiques dels altres jardins d'estiu: cafè, saló de ball, local per a concerts, zones de passeig i altres atraccions.
Clavé hi presentà al públic cicles de música amb regularitat durant els mesos de primavera i estiu, oferint concerts i balls corejats. La Fraternitat canvià el seu nom pel de Societat Coral Euterpe, que n'esdevingué l'atracció principal dels jardins. Així es consolidà el moviment coral i es configurà el tipus d'espectacle que Clavé pretenia, basat en la música, el cant coral i el ball, i en la formació musical de la classe obrera.
Els jardins es mantingueren oberts fins al 1861. El darrer concert fou el 20 d'octubre, quan els propietaris del terreny no van voler renovar el contracte amb Clavé, a causa de la febre urbanística que vivia aquella zona de Barcelona. La temporada següent els espectacles es traslladaren als veïns Camps Elisis, també al Passeig de Gràcia.

## Referències

* ↑ La fabricanta, 1904.
# Jacques du Broeuq

Jacques du Broeucq va ser un escultor i arquitecte actiu al sud dels Països Baixos, nascut prop de 1505 i mort el 1584. És considerat un dels més importants artistes de renaixement als Països Baixos meridionals.

## Biografia

Nascut cap a 1505, encara que els historiadors no es posen d'acord sobre el seu lloc de naixement: alguns ho situen en Saint-Omer (actualment França], en Pas de Calais) i d'altres a Mons (actualment Bèlgica).
Abans de 1539, va viatjar probablement a Itàlia. Entre 1539-1540, es trasllada a Mons i roman allà fins al final de la seva vida. De fet en aquest moment, els arxius són testimoni per primera vegada de la seva presència a Mons. Es fa menció de la seva ubicació en un annex de l'escola per a nens pobres. Més tard, va comprar una casa a la vora de l'hospital de les «germanes grises».
El 1540, va dirigir els treballs al castell de Boussu. També participa en la construcció del mausoleu d'Eustache de Croy a la catedral de Notre Dame de Saint Omer. Entre 1541-1545, va lliurar la primera escultura en alabastre per a la col·legiata de Sainte Waudru de Mons, i va començar la construcció del castell de Binche de Maria d'Àustria. El 1547 es van iniciar les obres del Castell Mariemont. També crea els plànols de l'Ajuntament de Beaumont. L'anyl 1553, dissenya els plànols per a una residència secundària de Carles V a Brussel·les. De 1560 a 1565 els dedica a completar la restauració de Binche i Mariemont. Durant el 1561, traça els plànols per a les fortificacions de Luxemburg i Thionville. Entre 1570-1572, realitza els plànols del gran portal de la col·legiata de Saint Waudru. La seva defunció va tenir lloc el 30 de setembre de 1584 a Mons, celebrant-se el seu funeral a la col·legiata de Saint Waudru el 3 d'octubre. Va ser enterrat al cor de la col·legiata.

## Obres

* El castell de Boussu (1540)
* Mausoleu d'Eustache de Croÿ de la Cathédrale Notre-Dame de Saint-Omer (1540)
* Escultures en alabastre per a la col·legiata de Sainte Waudru a Mons (1541-1545)
* El castell de Maria d'Àustria a Binche (1545)
* El castell de Mariemont (1547)
* Tres obres per a la capella funerària dels senyors de Boussu:
** Jean d'Hénin-Liétard comte de Boussu i la seva esposa Anne de Bourgogne;
** Una tomba en estil manierista representant un home agonitzant (segle xvi);
** Una sorprenent tomba representant un cadàver en estat de putrefacció anomenat l'Homme à moulons (segle xvi).
* La Resurrecció
* Mausoleu del comte Jean d'Hennin-Liétard i la seva esposa Anne de Borgonya
* Tomba anomenada l'Homme à moulons
* Mausoleu de Eustache de Croÿ
# Dirk Baert

Dirk Baert (Zwevegem, Flandes Occidental, 14 de febrer de 1949) va ser un ciclista belga, que fou professional entre 1970 i 1984. Va combinar la seva participació en curses en carretera amb el ciclisme en pista, arribant a ser campió del món en persecució el 1971.

## Palmarès en pista

* 1968
** Campió de Bèlgica en quilòmetre
* 1965
** Campió de Bèlgica en tàndem (amb Willy Debosscher)
* 1970
** Campió de Bèlgica en persecució
* 1971
** Campió del món en persecució
* 1974
** Campió de Bèlgica en persecució
* 1975
** Campió de Bèlgica en persecució
* 1976
** Campió de Bèlgica en persecució
* 1977
** Campió de Bèlgica en persecució
* 1981
** Campió de Bèlgica en persecució
* 1984
** Campió de Bèlgica en òmnium

## Palmarès en ruta

* 1972
** 1r al Stadsprijs Geraardsbergen
** Vencedor de 2 etapes a la Volta a Luxemburg
* 1973
** 1r al Gran Premi Stad Vilvoorde
** Vencedor d'una etapa al Tour de l'Oise i del Somme
* 1974
** 1r al Circuit des frontières
** Vencedor d'una etapa a la Volta a Bèlgica
* 1975
** 1r a l'Omloop van de Vlaamse Scheldeboorden
* 1976
** 1r a Le Samyn
* 1977
** Vencedor d'una etapa als Tres dies de De Panne-Koksijde
* 1978
** 1r a la Brussel·les-Ingooigem
** Vencedor d'una etapa als Tres dies de De Panne-Koksijde
** Vencedor d'una etapa a l'Omloop Mandel-Leie-Schelde
* 1979
** 1r al Gran Premi del 1r de maig
* 1980
** 1r a la Gullegem Koerse

### Resultats al Tour de França

* 1974. 93è de la classificació general

### Resultats al Giro d'Itàlia

* 1979. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com